7. Kui majandusliku efektiivsuse ja õigluse osas saab vaielda, kummale poole vaekauss kaldub, siis lihtsuse puhul on asi selge: ühtlane tulumaks on lihtsam. Kuigi, Lääne-Euroopa ja Ameerika tulumaksusüsteemid pole komplitseeritud ja administratiivselt kulukad mitte eelkõige rohkete astmete  tõttu, vaid seepärast, et on palju maksusoodustusi. Üleminek astmelisele tulumaksule ei tee maksustatava tulu väljaselgitamist keerulisemaks. Kokkuvõttes, kui mitte enamat, siis igal juhul tõsist analüüsi ja kaalumist väärib optimaalse maksustamise printsiipidest lähtudes kujundatud astmeline tulumaks küll.